Hírösszefoglaló •et; 2017. december 01., 22:24	•et; utolsó módosítás: 2017. december 01., 22:47
A lavina 14 óra tájban sodorta el a hegymászókat, számolt be a Mediafax hírügynökség. Egyiküknek sikerült kiszabadulnia, és több mint három óra alatt eljutnia egy olyan helyre, ahonnan mobiltelefonon riaszthatta a hegyi mentőket.
A riasztás már azután történt, hogy a térségben besötétedett.
Az ünnepi zászlókitűzést 2013 óta évről évre megszervezi a dornavátrai (Vatra Dornei) hegyimentő-szolgálat. Ennek keretében a Dornai-medencét körülvevő négy legmagasabb csúcsra visznek fel román zászlót a környék hegymászói.
A balesetet szenvedett csoport a 2012 méter magas Pietrosz-csúcs meghódítását vállalta.